biswa921/hiwiki-latest-pages-articles-raw huggingface dataset:
१० हायजीया

thumb
thumb|१० हायजीया की परिक्रमा कक्षा (नीले रंग) में मंगल ग्रह और बृहस्पति ग्रह (सबसे बाहरी लाल) की कक्षाओं के बीच है
१० हायजीया (10 Hygiea) हमारे सौर मंडल का चौथा सबसे बड़ा क्षुद्रग्रह है। यह क्षुद्रग्रह घेरे में स्थित है और ३५०-५०० किमी के लगभग अंडाकार आकार के साथ इसमें क्षुद्रग्रह घेरे के कुल द्रव्यमान (मास) का क़रीब २.९% इसी एक क्षुद्रग्रह में निहित है। यह C-श्रेणी क्षुद्रग्रहों का सबसे बड़ा सदस्य है और एक गाढ़े रंग की कार्बनयुक्त सतह रखता है।"Mass of 10 Hygiea " 0.445 / "Mass of Mbelt" 15 = 0.0296 अपने गहरे रंग के कारण इसे अपने बड़े आकार के बावजूद पृथ्वी से देखना कठिन है।

 परिवार 
१० हायजीया का नाम इससे मिलते-जुलते हायजीया परिवार नामक क्षुद्रग्रह परिवार]] को दिया गया है जिसका यह सबसे बड़ा सदस्य भी है।

 इन्हें भी देखें 
 C-श्रेणी क्षुद्रग्रह
 क्षुद्रग्रह घेरा
 क्षुद्रग्रह
 वॅस्टा (क्षुद्रग्रह)

श्रेणी:हायजीया क्षुद्रग्रह
श्रेणी:सौर मंडल
श्रेणी:क्षुद्रग्रह
श्रेणी:क्षुद्रग्रह घेरा
हायजीया परिवार

thumb|230px|१० हायजीया हायजीया परिवार का सबसे बड़ा सदस्य है और परिवार का नाम उसी पर पड़ा है
हायजीया परिवार (Hygiea family) क्षुद्रग्रह घेरे के बाहरी भाग में मिलने वाले C-श्रेणी व B-श्रेणी के कार्बनयुक्त क्षुद्रग्रहों का एक क्षुद्रग्रह परिवार है। इस परिवार का नाम १० हायजीया नामक भीमकाय क्षुद्रग्रह पर पड़ा है। १० हायजीया का आकार क़रीब ४०० किमी है लकिन बाक़ी हायजीया क्षुद्रग्रहों का आकार इससे काफ़ी कम है। हायजीया परिवार का ९०% से ज़्यादा द्रव्यमान (मास) इस एक क्षुद्रग्रह में निहित है। १० हायजीया के बाद, ७० किमी के आकार वाले ३३३ बडीनीया (333 Badenia) और ५३८ फ़्रीडरिक (538 Friederike) इस परिवार के सबसे बड़ा क्षुद्रग्रह है। उनके बाद अन्य सदस्य ३० किमी से कम आकार के हैं।T. Mothé-Diniz et al. Rotationally Resolved Spectra of 10 Hygiea and a Spectroscopic Study of the Hygiea Family, Icarus, Vol. 152, p. 117 (2001).

 इन्हें भी देखें 
 १० हायजीया
 B-श्रेणी क्षुद्रग्रह
 C-श्रेणी क्षुद्रग्रह
 क्षुद्रग्रह
 क्षुद्रग्रह परिवार
 क्षुद्रग्रह घेरा

 सन्दर्भ 

श्रेणी:हायजीया क्षुद्रग्रह
श्रेणी:क्षुद्रग्रह समूह और परिवार
G-श्रेणी क्षुद्रग्रह

thumb|सीरीस, जो सबसे बड़ा क्षुद्रग्रह है, G-श्रेणी का सदस्य है
G-श्रेणी क्षुद्रग्रह (G-type asteroid) असाधारण कार्बन-युक्त क्षुद्रग्रह होते हैं। इस श्रेणी का सबसे बड़ा सदस्य १ सीरीस है, जो सबसे विशाल क्षुद्रग्रह भी है। केवल ५% क्षुद्रग्रह इस श्रेणी के होते हैं।

 विषेशता 
G-श्रेणी के क्षुद्रग्रह वैसे तो C-श्रेणी क्षुद्रग्रहों से मिलते-जुलते होते हैं लेकिन वे पराबैंगनी किरणें सोख लेते हैं जो उनकी बनावट में मृत्तिका (मिट्टी या क्ले) और अभ्रक (माइका) की मौजूदगी का संकेत है।

 इन्हें भी देखें 
 क्षुद्रग्रह वर्णक्रम श्रेणियाँ
 क्षुद्रग्रह

 सन्दर्भ 

श्रेणी:क्षुद्रग्रह वर्णक्रम श्रेणियाँ
लॉर्ड कॉर्नवालिस

कॉर्नवालिस' फोर्ट विलियम प्रेसिडेंसी के गवर्नर जनरल रहे थे। वह बंगाल का गवर्नर जनरल थे । इन्होंने 1793 ईस्वी में बंगाल में
स्थायी बन्दोबस्त के रूप में एक नई राजस्व पद्धति की शुरूआत की। इनके समय में जिले के सभी अधिकार कलेक्टर को दिया गया और इसे ही भारतीय सिविल सेवा का जनक माना जाता है। इन्होंने  कंपनी के कर्मचारियों के व्यक्तिगत व्यापार पर प्रतिबन्ध लगा दिया।
इन्होंने भारतीय न्यायाधीश युक्त जिला अदालतों को समाप्त कर उसके स्थान पर चार भर्मण करने वाली अदालतें ,जिनमे तीन बंगाल के लिये ओर एक बिहार के लिए नियुक्त की गई।
1793 में प्रसिद्ध कॉर्नवालिस कोड का निर्माण करवाया,जो शक्तियो के पृथकीकरण सिद्धान्तों पर आधरित थी।
जिले में पुलिस थाना की स्थापना कर एक दरोगा को इसका इंचार्ज बनाया।

 सन्दर्भ 

श्रेणी:भारत के गवर्नर जनरल
श्रेणी:भारत में अंग्रेज अधिकारी लार्ड कार्नवलिस एकमात्र गवर्नर थे जिनकी समाधि भारत में *गाजीपुर* (उत्तर प्रदेश) में स्थित है कानवलिस ने श्रीरंगपटनम की संधि की टिपु सुल्तान के साथ। इन्हीं के समय में तृतीय आंग्ल मैसूर युद्ध हुआ था 1790-1792 ।
S-श्रेणी क्षुद्रग्रह

thumb|right|300 px|४३३ इरोस एक S-श्रेणी का क्षुद्रग्रह है
S-श्रेणी क्षुद्रग्रह (S-type asteroid) ऐसे क्षुद्रग्रहों की श्रेणी होती हैं जिनमें सिलिका की मात्रा अधिक हो, यानि यह पत्थरीले क्षुद्रग्रह होते हैं। सारे क्षुद्रग्रहों में से लगभग १७% इस श्रेणी के होते हैं और, C-श्रेणी क्षुद्रग्रहों के बाद यह दूसरी सबसे बड़ी श्रेणी है।Norton, O. Richard (2002). The Cambridge Encyclopedia of Meteorites. Cambridge: Cambridge University Press. pp. 121–124. ISBN 0-521-62143-7.

 इन्हें भी देखें 
 क्षुद्रग्रह वर्णक्रम श्रेणियाँ
 क्षुद्रग्रह

 सन्दर्भ 

श्रेणी:क्षुद्रग्रह वर्णक्रम श्रेणियाँ
एस॰एस॰ राजमौली

कोडुरी श्रीशैला श्री राजामौली (अंग्रेजी :Koduri Srisaila Sri Rajamouli)(जन्म ; १० अक्टूबर १९७३ ,कर्नाटक , कोडुरी श्रीसैला श्री राजमौली) एक भारतीय फ़िल्म निर्देशक तथा पटकथा लेखक है इन्होंने ज्यादातर तेलुगु फ़िल्मों में ही निर्देशन किया है। SS Rajamouli the best director of Telugu  अभिगमन तिथि :०२ मई २०१७द हिन्दू Fight of imagination  अभिगमन तिथि :०२ मई २०१७मघधीरा (२००९), ईगा (२०१२) , बाहुबली: द बिगनिंग तथा २८ अप्रैल २०१७ को प्रदर्शित हुई बाहुबली २: द कॉन्क्लूज़न  और  आर आर आर से अपनी पहचान बनाई।वन इंडिया SS Rajamouli voted best telugu director  अभिगमन तिथि :०२ मई २०१७SS Rajamouli  अभिगमन तिथि: ०२ मई २०१७ इनके पिता भी एक फ़िल्म निर्माता है।

 फिल्मों की सूची 
 स्टूडेंट नंबर वन (२००१)
 सिम्हाद्री (२००३)
 साई (२००४)
 छत्रपति (२००५)
 विक्रमार्कुडु (२००६)
 यमाडोंगा (२००७)
 रेनबो (२००८)
 मगधीरा (२००९)
 मर्यादा रमन्ना (२०१०)
 राजन्ना (२०११)
 ईगा (२०१२)
 अंदला राक्षसी (२०१२)
 बाहुबली: द बिगनिंग (२०१५)
 मजनू (२०१६)
 बाहुबली २: द कॉन्क्लूज़न (२०१७)
 आर आर आर (२०२२)

सन्दर्भ

श्रेणी:तेलंगाना के लोग
श्रेणी:फ़िल्म निर्देशक
श्रेणी:पटकथा लेखक
श्रेणी:हैदराबाद के लोग
श्रेणी:जीवित लोग
श्रेणी:1973 में जन्मे लोग
श्रेणी:भारतीय फ़िल्म निर्देशक
X-श्रेणी क्षुद्रग्रह

thumb|२९८ बैप्टिस्टीना के आकाश में मार्ग का चित्र - यह एक X-श्रेणी का क्षुद्रग्रह है
X-श्रेणी क्षुद्रग्रह (X-type asteroid) क्षुद्रग्रहों की एक श्रेणी है जिसके सदस्यों के उत्सर्जन वर्णक्रम (एमिशन स्पेक्ट्रम) में समानता है हालांकि वास्तव में इस श्रेणी के क्षुद्रग्रहों में बहुत विविधता है।

 थोलेन श्रेणीकरण 
थोलेन श्रेणीकरण में X-श्रेणी को ऐल्बीडो (चमकीलेपन) के आधार पर तीन उपश्रेणियों में बांटा जाता है:
M-श्रेणी, उदाहरण १६ सायकी (16 Psyche) - धातुयुक्त वस्तुएँ।
E-श्रेणी, उदाहरण ४४ नायसा (44 Nysa), ५५ पैन्डोरा (55 Pandora) - M-जैसी लेकिन इनका ऐल्बीडो M-वस्तुओं से अधिक होता है।
P-श्रेणी, उदाहरण २५९ ऐलथेया (259 Aletheia), इस्मेने (190 Ismene); CP-उपश्रेणी: ३२४ बैम्बरगा (324 Bamberga) - M-जैसी लेकिन इनका ऐल्बीडो M-वस्तुओं से कम होता है।

 SMASS श्रेणीकरण 
SMASS श्रेणीकरण में X-श्रेणी को ऐल्बीडो की बजाए क्षुद्रग्रहों के वर्णक्रम गुणों के आधार पर बांटा जाता है:
मूल X-श्रेणी (core X-type) - इनका वर्णक्रम X-श्रेणी के लिये साधारण माना जाता है।
Xe-श्रेणी - इनके वर्णक्रम में ०.४९ माइक्रोमीटर पर मध्यम चौड़ाई का अवशोषण बैंड (absorption band) मिलता है, जो ट्रोइलाइट (troilite, FeS, लौह सल्फ़ाइड) की मौजूदगी का संकेत करता है। इस उपश्रेणी और थोलेन श्रेणीकरण की E-श्रेणी में कुछ समानताएँ हैं।
Xc- और Xk-श्रेणियाँ - इनके वर्णक्रम में ०.५५ से लेकर ०.८ माइक्रोमीटर के तरंगदैर्घ्य (वेवलेंथ) तक का चौड़ा अवशोषण बैंड मिलता है। इनका वर्णक्रम मूल X-श्रेणी और C-श्रेणी व K-श्रेणी के बीच का है।

 इन्हें भी देखें 
 क्षुद्रग्रह वर्णक्रम श्रेणियाँ
 क्षुद्रग्रह

 सन्दर्भ 

श्रेणी:क्षुद्रग्रह वर्णक्रम श्रेणियाँ
M-श्रेणी क्षुद्रग्रह

thumb|१६ सायकी (16 Psyche) एक M-श्रेणी का क्षुद्रग्रह है
M-श्रेणी क्षुद्रग्रह (M-type asteroid) क्षुद्रग्रहों की एक श्रेणी है जिसके सदस्यों की बनावट के बारे में केवल अधूरी जानकारी ही उपलब्ध है। इनका ऐल्बीडो (चमक) मध्यम, और उसका माप ०.१ से ०.२ के बीच होता है। M-श्रेणी क्षुद्रग्रहों की तीसरी सबसे बड़ी श्रेणी है।Norton, O. Richard (2002). The Cambridge Encyclopedia of Meteorites. Cambridge: Cambridge University Press. pp. 121–124. ISBN 0-521-62143-7.

 बनावट 
M-श्रेणी क्षुद्रग्रहों में से कुछ (लेकिन सब नहीं) निकल और लोहे के बने होते हैं, जिसमें कभी-कभी पत्थर भी होता है। खगोलशास्त्रियों का अनुमान है कि यह ऐसे क्षुद्रग्रहों के अन्दरूनी भाग होते हैं जिनमें सामग्री (धूल, बर्फ़, पत्थर व धातु) का परतीकरण हो चुका हो और जिन्हें ठोकर लगने से उनके भाग उखड़ गए हो। M-श्रेणी क्षुद्रग्रह पृथ्वी पर गिरने वाले लौह उल्काओं के स्रोत माने जाते हैं। ध्यानयोग्य है कि बहुत से M-श्रेणी क्षुद्रग्रह धातु के नहीं होते और कुछ की संरचना C-श्रेणी क्षुद्रग्रहों से मिलती-जुलती होती है।

 वर्णक्रम पहचान 
M-श्रेणी क्षुद्रग्रहों के उत्सर्जन वर्णक्रम (एमिशन स्पेक्ट्रम) लालिमा दिखाते हैं और अक्सर उनमें कोई विशेष अवशोषण बैंड (absorption band) नहीं दिखते, हालांकि कुछ में ०.७५ माइक्रोमीटर से अधिक और ०.५५ माइक्रोमीटर से कम तरंगदैर्घ्य (वेवलेंथ) पर हलके अवशोषण बैंड भी मिलते हैं।S.J. Bus and R.P. Binzel (2002). "Phase II of the Small Main-belt Asteroid Spectroscopy Survey: A feature-based taxonomy". Icarus 158 (1): 146. Bibcode:2002Icar..158..146B. doi:10.1006/icar.2002.6856.

 इन्हें भी देखें 
 क्षुद्रग्रह वर्णक्रम श्रेणियाँ
 क्षुद्रग्रह

 सन्दर्भ 

श्रेणी:क्षुद्रग्रह वर्णक्रम श्रेणियाँ
प्रथम गोलमेज सम्मेलन

प्रथम गोलमेज सम्मेलन 12 नवम्बर ,1930 से 13 जनवरी ,1931 तक लन्दन में आयोजित किया गया था।  स्प्रदायक  बहुमत नहीं होने पर (निर्दलीय दल) 19 जनवरी , 1931 को समाप्त हो गया था। 

सन्दर्भ

 
श्रेणी:गोलमेज सम्मेलन
श्रेणी:मध्यकालीन भारत
यह समेलन 12 नवम्बर को प्राम्भ हुआ था जिसका उद्घाटन ब्रिटिश सम्राट जार्ज पंचम द्वारा किया गया तथा इसकी अध्यक्षता ब्रिटिश प्रधानमंत्री रैम्जे मैकडोनाल्ड द्वारा की गई थी
इस सम्मेलन में भाग लेने वाले भारतीय,मदन मोहन मालवीय ,डॉक्टर भीमराव अंबेडकर ,आगा खां ,मोहम्मद अली ,जिन्ना एवं के टी पॉल प्रमुख थे
1-इस समय भारत का गवर्नर जनरल लॉर्ड इरविन था!
2-इस समय ब्रिटेन के पीएम मैकडोनाल्ड थे
3इसमे लगभग 89 सदस्यों ने भाग लिया था जिनमे 13 ब्रिटिश राजनीतिक दलों से व शेष 76 भारतीय  जिनमे 16 भारतीय नरेश थे
द्वितीय गोलमेज सम्मेलन

द्वितीय गोलमेज सम्मेलन 7 सितम्बर ,1931 को शुरू हुआ था ,जिसमें कांग्रेस ने भी भाग लिया था और 1 दिसम्बर 1931 को समाप्त हुआ था। यह सम्मेलन भी लन्दन में ही था। यह सम्मेलन साम्प्रदायिक समस्या पर विवाद के कारण असफल रहा। लन्दन से वापस आकर गाँधीजी ने पुनः सविनय अवज्ञा आन्दोलन प्रारम्भ किया। http://wwwdhi.org/biography/rndtable.htm

1-इस सम्मेलन में कांग्रेस ने भाग लिया था जिसमें कांग्रेस की ओर से नेतृत्व महात्मा गांधी ने किया था!
2- इस सम्मेलन में सरोजनी नायडू और एनी बेसेंट ने भाग लिया था जिसमें महिलाओं का नेतृत्व एनी बेसेंट ने किया था!
3- यह सम्मेलन सांप्रदायिकता के कारण ऐसा असफल रहा था जिससे गांधी जी ने वापस भारत आकर 1932 में सविनय अवज्ञा आंदोलन फिर से प्रारंभ किया था!
4-गांधीजी दूसरे गोलमेज सम्मेलन में भाग लेने के लिए लंदन राज राजपूताना जहाज से गए थे!
5-इसी समय फ्रैंक मोरेस ने गांधी जी के बारे में कहा,"अर्द्ध नंगे फकीर की ब्रिटिश प्रधानमंत्री से वार्ता हेतु सेंट जेम्स पैलेस की सीढ़िया चढ़ने का दृश्य अपने आप में अनोखा एवं दिव्य प्रभाव उत्पन्न करने वाला था।

सन्दर्भ

श्रेणी:गोलमेज सम्मेलन
श्रेणी:मध्यकालीन भारत
श्रेणी:1931 की घटनाएँ
तृतीय गोलमेज सम्मेलन

तृतीय गोलमेज सम्मेलन का आरम्भ 17 नवम्बर से 24 दिसम्बर 1932 को हुआ था। इस सम्मेलन में कांग्रेस ने भाग नहीं लिया था। तीनों सम्मेलनों के दौरान इंग्लैण्ड का प्रधानमंत्री रैम्जे मैकडोनाल्ड था। इस सम्मेलन के समय भारत के सचिव सेमुअल होर थे। सम्मेलन में भाग लेने वाले सदस्यों की कुल संख्या 46 थी।

सन्दर्भ

श्रेणी:गोलमेज सम्मेलन
श्रेणी:मध्यकालीन भारत
श्रेणी:1932 की घटनाएँ
132524 एपीएल

132524 एपीएल (जो कि पहले इसके अस्थायी उपाधि ) से जाना जाता था एक छोटा क्षुद्रग्रह है। यह क्षुद्रग्रह (एस्टेरॉएड) जिसका व्यास लगभग २.३ किलोमीटर है। १३ जून २००६ को न्यू होराइज़न्स नामक अंतरिक्ष यान जो कि प्लूटो ग्रह की अपनी निर्धारित यात्रा पर था इससे लगभग १०१,८६७ कि॰मी॰ की दूरी पर ०४:०५ यूटीसी पर गुज़रा था। यान द्वारा लिए गये चित्र और आँकणे यह बताते हैं कि एपीएल एक एस-श्रेणी का क्षुद्रग्रह है जो कि मुख्यत: सिलिका जैसे पदार्थ से बनी हुई चट्टान है।

न्यू होराइज़न्स के प्राथमिक निरीक्षक एलन स्टर्न ने इस क्षुद्रग्रह का जॉन्स हॉप्किन्स एप्लाइड फ़िजिक्स लैबोरेट्री जो कि इस मिशन को चला रही है के सदंर्भ में नामकरण किया।

 References 

 इन्हें भी देखें 
 

 बाहरी कड़ियाँ 
 
 एप्लाएड फ़िजिक्स लैबोरेट्री

श्रेणी:क्षुद्रग्रह
रम्या कृष्णन

रम्या कृष्णन एक भारतीय फ़िल्म अभिनेत्री हैं। यह हिन्दी, तेलुगू, तमिल, मलयालम और कन्नड़ भाषा में 200 से अधिक फिल्मों में कार्य कर चुकी हैं।

अभिनय
इनका अभिनय में शुरूआत केवल 13 वर्ष की उम्र में हुआ। तब वे 8वीं कक्षा में पढ़ती थीं। यह एक मलयालम भाषा की फिल्म नेरम पुलरुंबोल में मम्मूठी और मोहनलाल के साथ मुख्य भूमिका में थीं। लेकिन इस फिल्म के प्रदर्शन में देरी हुई और यह फिल्म 1986 में प्रदर्शित हुई। इस कारण उनकी पहली प्रदर्शित फिल्म वेल्लाई मनसू (1985) नामक एक तमिल फिल्म बनी। जिस में उनके साथ वाई॰ जी॰ महेन्द्र ने अभिनय किया।

यह कई तमिल और तेलुगू फिल्मों में भगवान बनी हैं। जिसमें अम्मोरु (तमिल में अम्मान), राजा कालियाम्मान, श्री राजा राजेश्वरी, अन्नई कलीगम्बल, कुट्टी पिसासु और मदुरै मीनातचि है। इसके अलावा एक बहुत पहले के एक कन्नड़ फिल्म में वह कृष्णा रुक्मणी में भी इस प्रकार का किरदार निभाया था। जिसमें वे गड़ीबिड़ी गण्डा, मंगलयम ठंठुननएना और रक्था कन्नीरु के साथ अभिनय किया।
फ़िल्में
हिन्दी फ़िल्में
 वजूद
 बड़े मियाँ छोटे मियाँ
 शपथ
 लोहा
 चाहत
 बनारसी बाबू
 क्रिमिनल
 परम्परा
 खल नायक
 दयावान

 प्रमुख फिल्में 
 वर्ष  फ़िल्म  चरित्र  टिप्पणी2002  बाबा  2001  कक्काकुयिल  1998  बड़े मियाँ छोटे मियाँ  1997  बनारसी बाबू  1997  लोहा  1997  शपथ  1996  चाहत  1995  क्रिमिनल  1993  खलनायक  बल्लू का प्यार  2015  बाहुबली  

 इन्हें भी देखें 
 नमिता
 पार्वती जयराम
 निकेशा पटेल
 रेवती
 रंभा

सन्दर्भ

बाहरी कड़ियाँ
 

श्रेणी:भारतीय फ़िल्म अभिनेत्री
श्रेणी:जीवित लोग
श्रेणी:1967 में जन्मे लोग
E-श्रेणी क्षुद्रग्रह

thumb|२८६७ स्टाइन्ज़ (2867 Šteins) एक E-श्रेणी का क्षुद्रग्रह है
E-श्रेणी क्षुद्रग्रह (E-type asteroid) क्षुद्रग्रहों की एक श्रेणी है जिसके सदस्यों की सतह अकोन्ड्राइट होती है। यह अनुमान है कि यह सतह 'एनस्टैटाइट' (enstatite) नामक सामग्री से बनी होती है, जो एक मैग्नीसियम-युक्त पाइरॉक्सीन सिलिकेट खनिज है (रासायनिक सूत्र MgSiO3)। क्षुद्रग्रह घेरे के शुरुअती भाग में स्थित हंगेरिया परिवार के क्षुद्रग्रह अक्सर E-श्रेणी के होते हैं लेकिन घेरे के अंदरूनी भाग में इस श्रेणी के क्षुद्रग्रह कम ही मिलते हैं। E-श्रेणी और M-श्रेणी के क्षुद्रग्रहों में बहुत समानताएँ हैं लेकिन E-श्रेणी क्षुद्रग्रहों का ऐल्बीडो (चमकीलापन) अधिक होता है - जहाँ M-श्रेणी का ऐल्बीडो ०.१ से ०.२ के बीच होता है वहाँ E-श्रेणी का ०.३ या उस से ज़्यादा होता है।Norton, O. Richard (2002). The Cambridge Encyclopedia of Meteorites. Cambridge: Cambridge University Press. pp. 121–124. ISBN 0-521-62143-7.

 इन्हें भी देखें 
 क्षुद्रग्रह वर्णक्रम श्रेणियाँ
 क्षुद्रग्रह

 सन्दर्भ 

श्रेणी:क्षुद्रग्रह वर्णक्रम श्रेणियाँ
वैभव चित्र मन्दिर सिनेमाघर

वैभव चित्र मन्दिर एक सिनेमाघर है जो पुणे ,हड़पसर में स्थित है। http://www.filmipop.com/pune/theatre/vaibhav-citramandir-theatre-hadapsar/601

सन्दर्भ

 
श्रेणी:पुणे के सिनेमाघर
श्रेणी:सिनेमाघर
P-श्रेणी क्षुद्रग्रह

thumb|७६ फ़्राएया (76 Freia) एक P-श्रेणी का क्षुद्रग्रह है
P-श्रेणी क्षुद्रग्रह (P-type asteroid) क्षुद्रग्रहों की एक श्रेणी है जिसके सदस्यों का ऐल्बीडो (चमकीलापन) बहुत कम (०.१ से कम) होता है और जिनका उत्सर्जन वर्णक्रम (एमिशन स्पेक्ट्रम) बिना किसी ख़ास अवशोषण बैंड (absorption band) के सिर्फ़ एक लालिमा दिखाता है। यह हमारे सौर मंडल की सबसे काली वस्तुओं में से हैं। वैज्ञानिक अनुमान लगाते हैं कि P-श्रेणी क्षुद्रग्रह कार्बनिक-युक्त (ओरगैनिक) सिलिकेट, जल-रहित सिलिकेट और कार्बन की सतह रखते हैं और उनका अंदरूनी भाग पानी की बर्फ़ का बना होता है। कुल मिलाकर ३३ P-श्रेणी के क्षुद्रग्रह ज्ञात हैं और यह क्षुद्रग्रह घेरे (ऐस्टेरोयड बेल्ट) के बाहरी हिस्से में स्थित हैं।S.J. Bus and R.P. Binzel (2002). "Phase II of the Small Main-belt Asteroid Spectroscopy Survey: A feature-based taxonomy". Icarus 158 (1): 146. Bibcode:2002Icar..158..146B. doi:10.1006/icar.2002.6856.Norton, O. Richard (2002). The Cambridge Encyclopedia of Meteorites. Cambridge: Cambridge University Press. pp. 121–124. ISBN 0-521-62143-7.

 इन्हें भी देखें 
 क्षुद्रग्रह वर्णक्रम श्रेणियाँ
 क्षुद्रग्रह

 सन्दर्भ 

श्रेणी:क्षुद्रग्रह वर्णक्रम श्रेणियाँ
टगिश झील उल्का

thumb|टगिश झील उल्का का १५९ ग्राम का एक अंश
टगिश झील उल्का (Tagish Lake meteorite) एक उल्का है जो १८ जनवरी २००० में १६:४३ यूटीसी समय पर कनाडा के ब्रिटिश कोलम्बिया प्रान्त के पश्चिमोत्तरी भाग में टगिश झील के पास गिरा था। यह एक कार्बनयुक्त कोन्ड्राइट उल्का था।

 विवरण 
१८ जनवरी २००० में उल्का अंतरिक्ष से पृथ्वी के वायुमंडल के ऊपरी भाग में दाख़िल हुआ और तेज़ गति से वायु के साथ हुई रगड़न से गरम होता गया और जलने लगा। ५० किमी और ३० किमी की ऊँचाई पर इसमें गरमी से विस्फोट हुआ जिसका धमाका १.७ किलोटन अनुमानित किया गया है। उत्तरी ब्रिटिश कोलम्बिया प्रान्त और दक्षिणी युकोन क्ष्रेत्र के स्थानीय निवासियों से उस समय आकाश में एक आग का बड़ा गोला दिखने की आँखों-देखी ख़बरे मिली हैं। इसके बाद सैंकड़ों टुकड़े आकर झील पर गिरे जो उस समय जमी हुई थी। झील पर जमी बर्फ़ से उल्का के लगभग ५०० अंश बरामद हो चुके हैं। स्थानीय निवासियों के अनुसार उस समय हवा में गन्धक की गन्ध आ रही थी और बहुतों ने सोचा की शायद किसी प्रक्षेपास्त्र (मिसाइल) का परीक्षण हो रहा है।

 इन्हें भी देखें 
 कोन्ड्राइट
 टगिश झील

 सन्दर्भ 

श्रेणी:कोन्ड्राइट उल्का
श्रेणी:कनाडा में मिले उल्का
श्रेणी:उल्का गिरावटें
चाँद रात

thumb|right|200px|चाँद रात का चाँद

thumb|भारत के शहर हैदराबाद में चाँद रात का जुलूस.
चाँद रात हिन्दी-उर्दू और बंगाली शब्द है, जो भारत, बांग्लादेश और पाकिस्तान में उपयोग होता है। चाँद रात वह समय होता है, जब परिवार और मित्र बाहर खुले जगह पर नए चाँद को देखते हैं।

नया चाँद देखने की रात को "चाँद रात" कहते हैं। इस नए चाँद को देखने की रात के दुसरे दिन से इस्लामी कैलंडर के महीने की शुरूआत होती है। यानी चाँद रात उस महीने का आख़री दिन होता है, दुसरे दिन से अगले महीने की पहली तारीख शुरू होती है। 
नाम
यह नाम संस्कृत के चंद्र (चाँद)  और रात्रि (रात)  शब्द से बना है। जिसे हिन्दी और उर्दू में चाँद और रात कहते हैं।

सन्दर्भ

बाहरी कड़ियाँ

श्रेणी:इस्लाम
श्रेणी:रमज़ान
टेट्रिस प्रभाव

200px|अंगूठाकार|दाएँ|टेट्रोमीनो खेल का एक दृश्य
टेट्रिस प्रभाव उन लोगों को होता है, जो एक ही प्रकार के खेल को खेलने में अत्यधिक समय नष्ट कर देते हैं। इस बीमारी का नाम टेट्रोमीनो नामक एक खेल से लिया गया है। जिसे बहुत समय तक खेलने के पश्चात आँखों को बंद करने के बावजूद इसके चित्र चलते हुए दिखाई देते हैं।

अन्य उदाहरण
यह किसी खेल के अलावा वास्तविक दुनिया में किसी प्रकार के दिमाग को भ्रमित करने वाले छवि आदि से भी हो सकता है।

सन्दर्भ

बाहरी कड़ियाँ
श्रेणी:स्मृति
बरगीत

बरगीत () असम के नव वैष्णव धर्म के महापुरुष श्रीमन्त शंकरदेव और माधवदेव के द्वारा रचित उच्च अध्यत्मिक भाव सम्पन्न, निर्दिष्ट राग विशिष्ट, एक विशेष ढंग से गाए जाने वाले गीत हैं।ये गीत ब्रजावली भाषा मे रचित हैं और श्री कृष्ण का गुणगान करते हैं। बाणीकान्त काकति ने इन गीतों को 'महान सङ्गीत' कहा है, कालिराम मेधि ने इन्हें 'स्वर्गीय सङ्गीत' तथा देवेन्द्रनाथ बेजबरुवा ने 'पवित्र सङ्गीत' कहकर इनकी व्याख्या की है।  

शंकरदेव ने प्रायः दो सौ चालीस वरगीतों की रचना की थी। एक अग्निकाण्ड में उनकी अधिकांश रचनाएँ नष्ट हो गयीं और केवल ३५ गीत बच पाए। माधवदेव ने कुल दो सौ चालीस वरगीत रचे जिसमें से केवल १८० प्राप्य हैं।  १४८८ ई में शंकरदेव द्वारा रचित 'मन मेरि राम चरनहि लागु' इतिहास का प्रथम वरगीत है। 

thumb| बॉरगीत: "आलो मॉइ कि कॉहॉबो दुख" राग: "भतियाली"रचयिता: माधवदेवशिल्पी: डॉ: अश्विनी भिडे देशपाण्डे

विषय
बालगोपाल के विभिन्न शिशु लीलाएँ, जैसे शरारत, खेल-खिलवाड़, चौर्य-चातुर्य, अभिमान, गोप कृष्ण के गोपी लीलाएँ, जैसे गोपियों के साथ नृत्य करना, गोपियों के विच्छेद और कृष्ण प्रेम की व्याकुलता, उद्धव के अपने बांधव कृष्ण के प्रति प्रेम और भक्ति, कृष्णविहीन वृन्दावन के दुखद वातावरण का वर्णन आदि वरगीत के विषय हैं।

कुछ बरगीतों मे मानव जीवन की नश्वरता, धन जन, रूप यौवन की अस्थायित्व, काम-क्रोधादि की दौरात्म तथा दूसरी ओर भक्ति का महात्म्य, मुक्ति के लिए भगवान के सामने आत्मसमर्पण आदि परमार्थिक बातें भी वर्णित हैं।

रचना काल
महापुरुष शंकरदेव का पहला बॉरगीत है मन मेरि राम चरनहि लागु (मेरे मन राम के चरणों में लगो) जिसका रचनाकाल लगभग १५१५ है। वो था जुरुजन के पहले तीर्थभ्रमण का समय। अनुमान किया जाता है कि धनश्री राग पर आधारित ये वरगीत वद्रिका आश्रम मे लिखा गया था। बदरिकाश्रम की यह घटना गुरु चरित मे पाया जाता है "..গৈ বদৰিকাশ্ৰমে উঠি উদ্ধৱক দৰশন হৈছেগৈ৷ তাত দক্ষিণ বাহুত বাঢ়িছে মাংস৷ সৰ্ববজয় আতৈ বোনে , কিবা হবহে৷ গুৰু বোলে আমাৰ সখা ইষ্ট এজন পুৰুষ মাধৱ নামে জন্মিছে৷" (गोइ बॉदॉरिकस्रॉम उथि उद्धॉवॉक दॉरॉखॉन होइसैगोइ। तात दोक्ख्यिन बाहुत बार्हिसे मांखॉ। खॉर्बॉबॉजॉय अतोइ बाने, किब होबोहै। गुरु बोले आमार खॉखा इस्तॉ एजॉन पुरुख माधऑव नामे जॉन्मिसै।")

सन्दर्भ

इन्हें भी देखें
अंकिया नाट

बाहरी कड़ियाँ
महापुरुष शंकरदेव और माधवदेव द्वारा रचित बरगीत

श्रेणी:असमिया साहित्य
श्रेणी:असम की संस्कृति
V-श्रेणी क्षुद्रग्रह

thumb|डॉन शोध यान द्वारा ली गई ४ वेस्टा की तस्वीर - V-श्रेणी का नाम इसी पर पड़ा है
V-श्रेणी क्षुद्रग्रह (V-type asteroid) क्षुद्रग्रहों की एक श्रेणी है जिसके सदस्य ४ वेस्टा से मिलते-जुलते हैं (और जिस कारण से इस श्रेणी को 'V' कहा जाता है)। ४ वेस्टा इस श्रेणी का सबसे विशालकाय क्षुद्रग्रह है। हमारे सौर मंडल के क्षुद्रग्रह घेरे के लगभग ६% क्षुद्रग्रह इस श्रेणी के हैं।Tholen, D. J. (1989). "Asteroid taxonomic classifications". Asteroids II. Tucson: University of Arizona Press. pp. 1139–1150. ISBN 0-8165-1123-3.

 सम्भावित उत्पत्ति 
V-श्रेणी के क्षुद्रग्रहों की कक्षाएँ (ओरबिट) ४ वेस्टा से मिलते-जुलते होते हैं। यह देखकर खगोलशास्त्री अनुमान लगाते हैं कि इनमें से अधिकतर किसी प्रहार या प्रहारों द्वारा वेस्टा से ही टूटकर अलग हुए थे। वेस्टा के दक्षिणी गोलार्ध (हेमिसफ़ियर) में रियासिल्विया (Rheasilvia) नामक एक ५०५ किमी का प्रहार क्रेटर है और सम्भव है कि यही अधिकांश V-श्रेणी क्षुद्रग्रहों का स्रोत हो।S. J. Bus & R. P. Binzel (2002). "Phase II of the Small Main-belt Asteroid Spectroscopy Survey: A feature-based taxonomy". Icarus 158: 146. Bibcode:2002Icar..158..146B . doi:10.1006/icar.2002.6856.

 वर्णक्रम व बनावट 
V-श्रेणी क्षुद्रग्रहों का ऐल्बीडो (चमकीलापन) मध्यम होता है और S-श्रेणी क्षुद्रग्रहों के समान होता है, जो पत्थरयुक्त-लोहे और कोन्ड्राइट के बने होते हैं। V-श्रेणी में S-श्रेणी की तुलना में अधिक पाइरॉक्सीन होता है, और इनकी संख्या भी S-श्रेणी की तुलना में काफ़ी कम है। V-श्रेणी के उत्सर्जन वर्णक्रम (एमिशन स्पेक्ट्रम) में ०.७५ माइक्रोमीटर के तरंगदैर्घ्य (वेवलेंथ) पर एक तगड़ी धारी और फिर १ माइक्रोमीटर पर भी एक धारी दिखती है। इसके अलावा इनमें ०.७ माइक्रोमीटर से नीचे लालिमा नज़र आती है। यह वर्णक्रम पृथ्वी पर गिरने वाले HED उल्काओं (HED meteorite) जैसा है जो एक प्रकार के अकोन्ड्राइट उल्का होते हैं।Norton, O. Richard (2002). The Cambridge Encyclopedia of Meteorites. Cambridge: Cambridge University Press. pp. 121–124. ISBN 0-521-62143-7.

 इन्हें भी देखें 
 क्षुद्रग्रह वर्णक्रम श्रेणियाँ
 क्षुद्रग्रह

 सन्दर्भ 

श्रेणी:क्षुद्रग्रह वर्णक्रम श्रेणियाँ
शिशुग्रह

thumb|हबल अंतरिक्ष दूरबीन द्वारा HD १४१९४३ और HD १९१०८९ नामक दो कम उम्र के तारों के इर्द-गिर्द के मलबा चक्र
शिशुग्रह (planetesimal) उन ठोस वस्तुओं को कहते हैं जो किसी तारे के इर्द-गिर्द के आदिग्रह चक्र या मलबा चक्र में बन रही होती हैं।Harrington, J.D.; Villard, Ray (24 April 2014). "RELEASE 14-114 Astronomical Forensics Uncover Planetary Disks in NASA's Hubble Archive ". NASA. Archived from the original on 2014-04-25. Retrieved 2014-04-25.

 उत्पत्ति और ग्रह-निर्माण में भूमिका 
हालांकि खगोलशास्त्रियों ने आजतक किसी शिशुग्रह को वास्तव में देखा नहीं है लेकिन ग्रह-निर्माण की प्रक्रिया के बारे में यह विचार है कि आरम्भ में किसी तारे के इर्द-गिर्द परिक्रमा करता हुआ खगोलीय धूल का चक्र होता है। फिर इस चक्र के कण एक-दूसरे से टकारते है और गुरुत्वाकर्षण के प्रभाव के कारण कभी-कभी एक-दूसरे से चिपक जाते हैं। धीरे-धीरे वस्तुएँ बनने लगती हैं (और प्रहारों से टूटती भी रहती हैं)। कुछ वस्तुएँ जब बड़ा आकार कर लेती हैं तो उनका गुरुत्वाकर्षण भी बढ़ जाता है और वे और तेज़ी से कणों को अपनी ओर खींच कर आकार बढ़ाने लगती हैं। इस स्तर पर उन्हें शिशुग्रह कहा जाता है क्योंकि इसके बाद इनमें जल्द ही अन्य वस्तुओं और मलबे को खींचकर ग्रह का आकार बना लेने की गुरुत्वाकर्षक क्षमता आ जाती है। 

बढ़ते-बढ़ते कुछ समय में इनका आकार हमारे चंद्रमा जितना हो जाता है और भयंकर गुरुत्वाकर्षण की सिकुड़न से इसका रूप भी गोलाकार होने लगता है। फिर यह अपने तारे की परिक्रमा करते हुए अपने कक्षा (ओरबिट) में स्थित सभी वस्तुओं को अपने में विलीन कर लेती है और अपना मार्ग साफ़ कर लेती है। अंतर्राष्ट्रीय खगोलीय संघ के नियमों के तहत यह परिक्रमा कक्षा में स्थित वस्तुओं और मलबे को साफ़ कर लेने की प्रक्रिया ही ग्रह का दर्जा पा लेने की परिभाषा है।"IAU 2006 General Assembly: Result of the IAU Resolution votes " (Press release). International Astronomical Union (News Release — IAU0603). 2006-08-24. Retrieved 2007-12-31. (orig link )

ध्यान दें कि यह आवश्यक नहीं है कि सभी शिशुग्रह बढ़कर ग्रह बन सकें। अक्सर इनमें आपकी टक्कर होने से यह टूटकर छोटे भी हो जाते हैं। हमारे सौर मंडल के क्षुद्रग्रह ४ वेस्टा के साथ कुछ ऐसा ही हुआ लगता है। वेस्टा के दक्षिणी गोलार्ध (हॅमीस्फ़ेयर) में रियासिल्विया (Rheasilvia) नामक एक ५०५ किमी का गहरा प्रहार क्रेटर है और माना जाता है के क़रीब एक अरब साल पूर्व एक बड़ी वस्तु का वेस्टा के साथ भयंकर टकराव हुआ जो वेस्टा का एक बड़ा अंश उखाड़ गया और उसे ग्रह का आकार ग्रहण करने से रोक गया।Savage, Don; Jones, Tammy; Villard, Ray (1995). "Asteroid or Mini-Planet? Hubble Maps the Ancient Surface of Vesta ". Hubble Site News Release STScI-1995-20. Retrieved 2006-10-17.

 इन्हें भी देखें 
 आदिग्रह
 आदिग्रह चक्र
 ग्रह
 तारा निर्माण

 सन्दर्भ 

श्रेणी:परितारकीय चक्र
श्रेणी:ग्रह
श्रेणी:विकिपरियोजना खगोलशास्त्र लेख
परितारकीय चक्र

thumb|350px|thumbtime=50|SAO २०६४६२ नामक तारे के इर्द-गिर्द एक असाधारण परितारकीय चक्र है
परितारकीय चक्र (Circumstellar disk) किसी तारे के इर्द-गिर्द परिक्रमा कर रहे धूल, गैस, शिशुग्रहों, क्षुद्रग्रहों व अन्य पदार्थों के बने चक्र को कहते हैं। इस चक्र का आकार टॉरस-नुमा, छल्ले-नुमा या रोटी-नुमा होता है। नवजात तारों में इस चक्र में अव्यवस्थित सामग्री होती है जिस से आगे चलकर शिशुग्रह आदि जन्म सकते हैं, जबकि कुछ उम्र वाले तारो में इस चक्र मे शिशुग्रह होते हैं जिनसे ग्रह बन सकते हैं।Discovery of a New Companion and Evidence of a Circumprimary Disk: Adaptive Optics Imaging of the Young Multiple System VW Chamaeleon , Brandeker, Alexis et al. 2001

 इन्हें भी देखें 
 आदिग्रह चक्र
 शिशुग्रह
 खगोलीय धूल

 सन्दर्भ 

श्रेणी:परितारकीय चक्र
श्रेणी:नीहारिकाएँ
ग्रहीय क्रोड

thumb|सौर मंडल के कुछ अंदरूनी ग्रहों की आंतरिक संरचना
ग्रहीय क्रोड (planetary core) किसी ग्रह, उपग्रह या बड़े क्षुद्रग्रह की सबसे भीतरी तह को कहा जाता है। यह ठोस या द्रव (लिक्विड) या उन दोनों की परतों का सम्मिलन हो सकती है। हमारे सौर मंडल में ग्रहीय क्रोड का पूरी वस्तु की त्रिज्या (रेडियस) में हिस्सा चंद्रमा में २०% से लेकर बुध ग्रह (मर्क्युरी) में ८५% तक है।Solomon, S.C. (2007). "Hot News on Mercury's core". Science 316 (5825): 702–3. doi:10.1126/science.1142328 . PMID 17478710 . (subscription required) गैस दानवों की भी क्रोडें होती हैं लेकिन उनकी बनावट पर बहस जारी है - वह पत्थर की, बर्फ़ की या फिर धातु हाइड्रोजन के द्रव की हो सकती है।

 इन्हें भी देखें 
 ग्रह

 सन्दर्भ 

श्रेणी:ग्रहीय भूविज्ञान
लौह उल्का

thumb|सन् १८६४ में सहारा रेगिस्तान में मिला ५०० किलोग्राम का तामेनतीत लौह उल्का
लौह उल्का (Iron meteorite) ऐसे उल्का को कहते हैं जिसका अधिकांश भाग लोहे-निकल के उल्काई लोहा (meteoric iron) नामक मिश्रातु (ऐलोय) का बना हो। यह शिशुग्रहों की ग्रहीय क्रोडों से उत्पन्न होती हैं।M. K. Weisberg; T. J. McCoy, A. N. Krot (2006). "Systematics and Evaluation of Meteorite Classification". In D. S. Lauretta, H. Y. McSween, Jr. Meteorites and the early Solar System II  (PDF). Tucson: University of Arizona Press. pp. 19–52. ISBN 978-0816525621. Retrieved 15 December 2012. अति-प्राचीनकाल में जब मनुष्यों को धरती से लोहा निकालकर उसे पत्थर से अलग कर के शुद्ध करना नहीं आता था, तब लौह उल्का ही उनके लिये लोहा का सबसे पहला स्रोत थे।

 इन्हें भी देखें 
 उल्का
 ग्रहीय क्रोड

 सन्दर्भ 

श्रेणी:उल्का के प्रकार
श्रेणी:लौह उल्का
मलबा चक्र

thumb|फ़ुमलहौत तारे के इर्द-गिर्द परिक्रमा करता हुआ मलबा चक्र - (हबल अंतरिक्ष दूरबीन द्वारा ली गई तस्वीर)
मलबा चक्र (Debris disk) किसी तारे के इर्द-गिर्द परिक्रमा कर रहा धूल और मलबे का परितारकीय चक्र होता है। कभी-कभी इस चक्र में सामग्री के एकीकरण से छल्ले बन जाते हैं, जैसा कि फ़ुमलहौत तारे के मलबे चक्र में देखा जाता है। मलबे चक्र नवजात और बूढ़े, दोनों प्रकार के तारों में देखे जा चुके हैं। एक न्यूट्रॉन तारे के इर्द-गिर्द भी मलबा चक्र परिक्रमा करता हुआ पाया गया है।Wang, Z.; Chakrabarty, D.; Kaplan, D. L. (2006). "A debris disk around an isolated young neutron star". Nature 440 (7085): 772–775. arXiv:astro-ph/0604076 . Bibcode:2006astro.ph..4076W . doi:10.1038/nature04669. PMID 16598251 . मलबे चक्र उस समय बच जाते हैं जब आदिग्रह चक्र का काल ख़त्म होने पर ग्रह बन चुके हों और मलबा बचा हुआ हो। कभी-कभी शिशुग्रहों की टक्करों से भी मलबा चक्र बन सकते हैं।"Spitzer Team Says Debris Disk Could Be Forming Infant Terrestrial Planets". NASA. 2005-12-14. Archived from the original on 2006-09-08. Retrieved 2007-01-03.

 इन्हें भी देखें 
 परितारकीय चक्र
 आदिग्रह चक्र

 सन्दर्भ 

श्रेणी:परितारकीय चक्र
वासिला, अलास्का

thumb|right|250px|अलास्का में वासिला की स्थिति (लाल बिन्दू)

वासिला (अंग्रेज़ी: Wasilla) संयुक्त राज्य अमेरिका के अलास्का राज्य में स्थित एक छोटा कस्बा है। यह अलास्का का छठा सबसे बड़ा नगर है। अलास्का के सबसे बड़े नगर एंकोरेज से इसकी दूरी लगभग 69 किमी है। 2010 की अमेरिका की जनगणना के अनुसार यहाँ की कुल जनसंख्या 7,831 है। वासिला का क्षेत्रफल 32.1 वर्ग किमी है जिसमें से 30.3 वर्ग किमी भूमिक्षेत्र और 1.8 वर्ग किमी जलक्षेत्र है। यहाँ का जनसंख्या घनत्व (2010 में) 258.4/किमी2 है।

बर्ट कॉटल यहाँ के वर्तमान (जुलाई 2015 में) महापौर हैं।

मौसम

सरकार
वासिला नगर परिषद इस नगर की विधायिका है। यह कानून बनाती है और नीतियाँ निर्धारित करती है, सम्पत्ति कर की दर तय करती है, और नागरिक सेवाओं के लिए व्ययिका और धन को स्वीकृति देती है। इसमें छह सदस्य होते हैं, जो मुक्त रूप से वासिला के निवासियों द्वारा तीन वर्षों की अवधि के लिए चुने जाते हैं।City Council - Department/Divisions. City of Wasilla   महापौर का चुनाव अलग से किया जाता है। यदि किसी भी महापौर प्रत्याशी को कुल डाले गए मतों में से 40% से कम प्राप्त होते हैं तो एक चुनाव और कराया जाता है।

वासिला के महापौरों की सूची
 कार्यावधि नाम नोट 1974–1976  लियो नन्ले  1976–1980  ऐलिज़ाबॅथ "पैट" चिएलन  1980–1983  हैरल्ड न्यूकम  1983–1984  मैरिलिन मग्वायर  1984–1985  रिचर्ड "कॅन" डिकैम्प City of Wasilla Certification of Election Results   1985–1986  चार्ली बम्पस Charlie Bumpus Relishes His Maverick Reputation  कार्यावधि के दौरान निधन। डोरथी जी पेज को अभिनयिक महापौर नियुक्त किया गया। 1986–1987  हैरल्ड न्यूकम Wasilla Official Dismissed New Mayor's Move Riles Councilmen   1987–1996  जॉन सी स्टीन Mayor Palin – A Rough Record – Time   1996–2002 सारा पालिन 2002–2008  डाएन ऍम कॅलर Mayor of Wasilla Dianne Keller – Who Succeeded Sarah Palin in Wasilla?   2008–2014 वर्न ई रूपराइट City of Wasilla : Mayor Verne E. Rupright   2014–वर्तमान  बर्ट ऍल कॉटल CITY OF WASILLA — OFFICIAL RESULTS — REGULAR CITY ELECTION, 7 OCTOBER 2014  

चित्र दीर्घा

सन्दर्भ

बाहरी कड़ियाँ

 आधिकारिक जालपृष्ठ 

श्रेणी:अलास्का के नगर
अमरकोट

अमरकोट दुर्ग|thumb
thumb|अमरकोट दुर्ग
उमरकोट (पहले अमरकोट) एक नगर है जो सिंध ,अमरकोट ज़िला ,पाकिस्तान में स्थित है। अकबर की जन्मभूमि भी अमरकोट मानी जाती है। अमरकोट पहले सिंध की राजधानी थी। हुमायूँ के पुत्र अकबर का जन्म भी अमरकोट दुर्ग में 15 अक्टुबर 1542 को हुआ था। 

इतिहास
मध्यकाल से 1947 तक ब्रिटिश भारत के विभाजन तक उमरकोट प्रांत पर हिंदू राजपूतों के सोढ़ा राजपूत कबीले का शासन था। मुगल साम्राज्य और ब्रिटिश राज के दौरान इस शहर को प्रमुखता मिली। मुगल सम्राट अकबर का जन्म अमरकोट में 15 अक्टूबर 1542 को हुआ था जब उनके पिता हुमायूं शेरशाह सूरी के हाथों सैन्य हार से भाग गए थे। उमरकोट के शासक राजपूत शासक राणा राव सिह ने उन्हें शरण दी। बाद में, अकबर उत्तर पश्चिमी भारत लाया, जिसमें मुगल शासन के तहत आधुनिक दिन पाकिस्तान भी शामिल था।

उमर मरावी की प्रेम गाथा का मरियम यहाँ अमरकोट किले में रखा गया था। इसके शासक राणा रतन सिंह को अंग्रेजों ने सिंधियों के अधिकारों के लिए खड़े होने के लिए इस किले पर लटका दिया था।

विभाजन के समय, उमरकोट रियासत के राजा पाकिस्तान पर राज करते थे। [५] हिंदू बहुमत के साथ उमरकोट एकमात्र रियासत थी, जो पाकिस्तान परस्त हो गया। राणा चंद्र सिंह, एक संघीय मंत्री और हिंदू सोढ़ा ठाकुर राजपूत कबीले के प्रमुख और उमेरकोट जागीर, पाकिस्तान पीपुल्स पार्टी (पीपीपी) के संस्थापक सदस्यों में से एक थे और उमरकोट से सात बार पाकिस्तान की नेशनल असेंबली के लिए चुने गए थे, पीपीपी 1977 से 1999 के बीच, जब उन्होंने पाकिस्तान हिंदू पार्टी (PHP) की स्थापना की। वर्तमान में, उनके राजनेता पुत्र राणा हमीर सिंह थारपारकर, उमरकोट और मीठी के 26 वें राणा हैं।

सन्दर्भ

बाहरी कड़ियाँ

 District government Umerkot official website (English version)

श्रेणी:पाकिस्तान के शहर

श्रेणी:पाकिस्तान
श्रेणी:सिंध
श्रेणी:अमरकोट
श्रेणी:मुगलकाल
हर्षाली मल्होत्रा

हर्षाली मल्होत्रा एक बाल फ़िल्म अभिनेत्री हैं। इनके द्वारा अभिनीत फिल्मों मे बजरंगी भाईजान भी है जिसमें सलमान खान प्रमुख भूमिका में हैं। बाद में हर्षाली ने हिंदी फिल्म नास्तिक में अर्जुन रामपाल के साथ काम किया।
इन्हे 12वे dr भीम राव अम्बेकर पुरस्कार 2022से सम्मानित किया गया।

फ़िल्म
 बजरंगी भाईजान
 नास्तिक (2018 फ़िल्म)

धारावाहिक
 क़ुबूल है
 लौट आओ तृषा

इन्हें भी देखें
 अदा खान
 अतिशा प्रताप सिंह
 ज़ायरा वसीम
 निकिता सिंह

सन्दर्भ

बाहरी कड़ियाँ
 

श्रेणी:2008 में जन्मे लोग
श्रेणी:जीवित लोग
श्रेणी:भारतीय फ़िल्म अभिनेत्री
श्रेणी:भारतीय बाल कलाकार
एकियोक, अलास्का

thumb|right|250px|अलास्का में एकियोक की भौगोलिक स्थिति

एकियोक (अंग्रेज़ी: Akhiok) संयुक्त राज्य अमेरिका के अलास्का राज्य के कोडिऐक द्वीप बरो में एक दूसरे-दर्जे का नगर है। एकियोक कोडिऐक का सबसे दक्षिणी गाँव है। 2010 की अमेरिका की जनगणना में यहाँ कुल 71 लोग थे। एकियोक में कोई डाकघर नहीं है और यह एक ग्रामीण स्थान है जो एकियोक के डाक कोड 99615 के अन्तर्गत आता है। इस गाँव के निकट की एक खाड़ी के कारण इसे कभीकभार एलिटाक भी कहा जाता है।

एकियोक का क्षेत्रफल 26.4 वर्ग किमी है जिसमें से 20.1 वर्ग किमी भूक्षेत्र और 6.3 वर्ग किमी जलक्षेत्र है। इसकी समुद्र तल से ऊँचाई 9 मीटर (30 फ़ुट) है। यहाँ की वर्तमान (जुलाई 2015 में) महापौर लिण्डा अमोडो हैं।

जनसांख्यिकी
2000 की जनगणना में यहाँ कुल 80 लोग, 25 कुनबे, 17 परिवार थे। जनसंख्या घनत्व 3.9/किमी2 था। 1.7/किमी2 घनत्व के साथ कुल 34 निवास-योग्य इकाईयाँ थी। प्रजातीय बनावट इस प्रकार थी: मूल अमेरिकी (86.25%), एशियाई (3.75%), दो या दो से अधिक प्रजातियों के (7.50%), श्वेत (2.50%), 1.25% हिस्पैनिक या लैटिनो।

बाहरी कड़ियाँ
 एकियोक/कोडिऐक द्वीप 

श्रेणी:अलास्का के नगर
एकिएक, अलास्का

thumb|right|250px|अलास्का में एकिएक की भौगोलिक स्थिति

एकिएक (अंग्रेज़ी: Akiak) संयुक्त राज्य अमेरिका के अलास्का राज्य के बॅथल जनगणना क्षेत्र में एक कस्बा है। 2010 की जनगणना में यहाँ की जनसंख्या 346 थी। एकिएक का कुल क्षेत्रफल 8.1 वर्ग किमी है जिसमें से 5.4 वर्ग किमी भूक्षेत्र और 2.6 वर्ग किमी जलक्षेत्र है। जनसंख्या घनत्व 63.7 किमी2 है। यहाँ के वर्तमान (जुलाई 2015 में) महापौर का नाम ईडा ऍम जैस्पर है।

जनसांख्यिकी
2000 की जनगणना में एकिएक में 309 लोग, 69 कुनबे, और 54 परिवार थे। जनसंख्या घनत्व 60.6/किमी2 था। 14.9/किमी2 घनत्व के साथ कुल 76 निवास-योग्य इकाईयाँ थी। प्रजातीय बनावट इस प्रकार थी: मूल अमेरिकी (92.88%), श्वेत (4.85%), दो या दो से अधिक प्रजाती के (2.27%)। किसी भी प्रजाती के हिस्पैनिक या लैटिनो 0.65% थे।

बाहरी कड़ियाँ
 State of Alaska, Division of Community Advocacy, Community Information Summary 

श्रेणी:अलास्का के नगर
अकुतान, अलास्का

thumb|right|250px|अलास्का में अकुतान की भौगोलिक स्थिति

अकुतान (अंग्रेज़ी: Akutan) संयुक्त राज्य अमेरिका के अलास्का राज्य के अलूशियन्स पूर्व बरो में स्थ्ति एक नगर है। 2010 की जनगणना में यहाँ की कुल जनसंख्या 1,027 थी। इस कस्बे का कुल क्षेत्रफल 48.9 वर्ग किमी है जिसमें से 36.3 वर्ग किमी भूक्षेत्र और 12.6 वर्ग किमी जलक्षेत्र है। समुद्र-तल से इसकी ऊँचाई 30 मीटर (98 फुट) है। यहाँ के वर्तमान (जुलाई 2015 में) महापौर का नाम जो बॅर्स्किन है।

जनसांख्यिकी
2000 की जनगणना में अकुतान में कुल 713 लोग, 34 कुनबे, और 17 परिवार थे। जनसंख्या घनत्व 19.6/किमी2 था। 1.0/किमी2 के घनत्व के साथ यहाँ कुल 38 निवास-योग्य इकाईयाँ थी। प्राजातीय बनावट इस प्रकार थी: एशियाई (38.57%), श्वेत (23.56%), मूल अमेरिकी (15.71%), अफ़्रीकी-अमेरिकी (2.10%), प्रशान्त द्वीप वासी (0.28%), दो या दो से अधिक प्रजाती के (1.54%), और अन्य प्रजातियों के (18.23%)। किसी भी नस्ल के हिस्पैनिक या लैटिनो (20.76%) थे।

बाहरी कड़ियाँ
 State of Alaska, Division of Community Advocacy, Community Information Summary 

श्रेणी:अलास्का के नगर
अलाकनूक, अलास्का

thumb|right|250px|अलास्का में अलाकनूक की स्थिति

अलाकनूक (अंग्रेज़ी: Alakanuk) संयुक्त राज्य अमेरिका के अलास्का राज्य में कुसिल्वाक जनगणना क्षेत्र के असंगठित बरो में स्थित एक दूसरे दर्जे का कस्बा है। 2000 की जनगणना में यहाँ की कुल जनसंख्या 652 थी। अलाकनूक का कुल क्षेत्रफल 106.2 वर्ग किमी है जिसमें से 83.8 वर्ग किमी भूक्षेत्र और 22.4 वर्ग किमी जलक्षेत्र है। समुद्र-तल से इसकी ऊँचाई 1 मीटर (3 फुट) है। यहाँ के वर्तमान (जुलाई 2015) महापौर का नाम गैब्रिएल बस्टर है।

जनसांख्यिकी
2000 की जनगणना में यहाँ कुल 652 लोग, 139 कुनबे, और 118 परिवार थे। जनसंख्या घनत्व 7.8 किमी2 था। 1.9/किमी² के घनत्व के साथ कुल 160 निवास-योग्य इकाईयाँ थी। कस्बे की प्रजातीय बनावट इस प्रकार थी: मूल अमेरिकी (95.40%), श्वेत (1.99%), एशियाई (0.15%), दो या दो से अधिक प्रजातियों के (2.45%)।

बाहरी कड़ियाँ
 Alaska Division of Community Advocacy - Community Information Summary 

श्रेणी:अलास्का के नगर
बशर नवाज

Amir Khusraw Dihlavi - Shirin Entertains Khusraw - Google Art Projectलिपि
अंगूठाकार|अमीर खुसरो
बशर नवाज (जन्म: १८ अगस्त, १९३५ ; मृत्यु: ०९ जुलाई, २०१५) प्रख्यात उर्दू कवि एवं गीतकार थें।

 करियर 

हिन्दी फिल्म 'बाजार' का बेहद लोकप्रिय गीत 'करोगे याद' उन्होंने ही लिखा था। औरंगाबाद में 18 अगस्त 1935 को जन्मे नवाज की रचनाएं भारत और विदेश में विभिन्न पत्रिकाओं में नियमित तौर पर प्रकाशित होती थीं। वह वामपंथी आंदोलन से प्रभावित थे जो उनकी कविताओं में भी झलकता था। बशर ने कुछ हिन्दी फिल्मों के लिए गीत और रेडियो के लिए नाटक भी लिखे थे। टीवी सीरियल 'अमीर खुसरो' की पटकथा भी उन्होंने ही लिखी थी। उर्दू साहित्य में योगदान के लिए उन्हें प्रतिष्ठित 'पुलोत्सव' सम्मान से भी नवाजा गया था।

नवाज ने आधुनिक उर्दू शायरी में एक अलग ही मुकाम बनाया और वह अंतरराष्ट्रीय स्तर पर सराहे गए। उन्होंने बाजार के अलावा लोरी, जाने वफा और तेरे शहर में आदि फिल्मों के लिए भी गीत लिखे।
 
उनके गीतों को मोहम्मद रफी, तलत अजीज, लता मंगेशकर, आशा भोसले, गुलाम अली और भूपेंद्र जैसे गायकों ने अपने स्वर दिए।
बशर ने रेडियो के लिए नाटक भी लिखे थे। टीवी धारावाहिक अमीर खुसरो की पटकथा भी उन्होंने लिखी थी।

 निधन 
मशहूर उर्दू शायर बशर नवाज का संक्षिप्त बीमारी के बाद बुधवार महाराष्ट्र के औरंगाबाद में निधन हो गया। वह 79 वर्ष के थे।

सन्दर्भ

बाहरी कड़ियाँ
 जालस्थल

श्रेणी:कवि
श्रेणी:गीतकार
औद्योगिक गैस

thumb|right|सिलिंडरों में दबी हाइड्रोजन गैस, ट्रक में ले जाई जा रही है
औद्योगिक गैस (Industrial gas) ऐसी गैस को कहा जाता है जिसका प्रयोग किसी औद्योगिक प्रक्रिया में हो। अक्सर यह गैसें इन्हीं इस्तेमालों के लिये विषेश रूप से बनाई या शुद्ध की जाती हैं। नाइट्रोजन, ओक्सीजन, कार्बन डायोक्साइड, आर्गन, हायड्रोजन, हीलीयम और ऐसिटलीन सबसे ज़्यादा प्रयोग की जाने वाली औद्योगिक गैसें हैं।"Industrial Gases Market (Hydrogen, Nitrogen, Oxygen, Carbon Dioxide, Argon, Helium, Acetylene) - Global and U.S. Industry Analysis, Size, Share, Growth, Trends and Forecast, 2012 - 2018 ". PR Newswire. July 31, 2013.

 इन्हें भी देखें 
 गैस

 सन्दर्भ 

श्रेणी:औद्योगिक गैसें
प्रक्रम अभियान्त्रिकी

प्रक्रम अभियान्त्रिकी (Process engineering) अभियान्त्रिकी की वह शाखा है जिसमें किसी लाभदायक जीववैज्ञानिक, रासायनिक या भौतिक प्रक्रिया की रूपरेखा निर्धारित, उसकी गति व उत्पादन पर नियंत्रण और उसके चालन में सबसे अधिक दक्षता (एफ़िशियेन्सी) प्राप्त की जाती है।Research Challenges in Process Systems Engineering  by Ignacio E. Grossmann and Arthur W. Westerberg, Department of Chemical Engineering at Carnegie Mellon University in Pittsburgh, PA

 उदाहरण 
किसी भी ज़रूरी औद्योगिक कार्य में प्रक्रम अभियान्त्रिकी लाने से आर्थिक और अन्य प्रकार का फ़ायदा हो सकता है, मसलन जापानी वाहन कम्पनी टोयोटा ने जब प्रक्रम अभियान्त्रिकी के प्रयोग से अपने कारख़ानों में पुर्ज़ों के बहाव की विधि बदल दी तो उनकी गाड़ियों में आरम्भिक ख़राबी का दर घटकर लगभग शून्य हो गया। इस से बाज़ार में उन्हें धीरे-धीरे सबसे विश्वसनीय वाहननिर्माता होने की प्रतिष्ठा मिली और सन् २०१२ में वह दुनिया की सबसे बड़ी वाहन-कम्पनी थी। ध्यान दें कि १९७० के दशक तक जापानी गाड़ियों को अमेरिकी गाड़ियों की तुलना में घटिया माना जाता था।"World motor vehicle production OICA correspondents survey without double counts world ranking of manufacturers year 2012 " (PDF). OICA. March 2013. Retrieved 2014-07-20.Ohno, Taiichi (June 1988). Toyota Production System - beyond large-scale production. Productivity Press. p. 29. ISBN 0-915299-14-3.

 इन्हें भी देखें 
 प्रक्रम

 सन्दर्भ 

 
श्रेणी:विषयानुसार अभियान्त्रिकी
श्रेणी:रासायनिक प्रक्रियाएँ
प्रक्रम प्रबन्धन

प्रक्रम प्रबन्धन (Process management) किसी औद्योगिक या व्यापारिक प्रक्रिया से सम्बन्धित प्रबन्धन (मैनेजमेंट) को कहते हैं।Jörg Becker, Martin Kugeler, Michael Rosemann (eds.).Process Management. ISBN 3-540-43499-2

 इन्हें भी देखें 
 प्रक्रम अभियान्त्रिकी
 प्रबन्धन

 सन्दर्भ 

श्रेणी:प्रबन्धन
 
श्रेणी:उत्पादन और विनिर्माण
श्रेणी:व्यापारिक शब्द
तन्त्र विज्ञान

right|thumb|300px|समाज के बारे में तन्त्रात्मक विचार
तन्त्र विज्ञान (Systems science) या तन्त्र सिद्धान्त (सिस्टेम्स थिअरी), एक अन्तरविषयक क्षेत्र है तन्त्रों की प्रकृति का अध्ययन पर अध्ययन करती है। ये तन्त्र प्रकृति के हो सकते हैं, समाज के हो सकते हैं या विज्ञान के हो सकते हैं। तन्त्र विज्ञान, ऐसे अन्तरविषयी आधार विकसित करता है जिनका उपयोग इंजीनियरी, जीवविज्ञान, आयुर्विज्ञान, समाज विज्ञान आदि अनेकानेक क्षेत्रों में किया जा सकता है। Philip M'Pherson (1974, p. 229); as cited by: Hieronymi, A. (2013), Understanding Systems Science: A Visual and Integrative Approach. Syst. Res.. doi:10.1002/sres.2215. He defined systems science as "the ordered arrangement of knowledge acquired from the study of systems in the observable world, together with the application of this knowledge to the design of man-made systems."

 इन्हें भी देखें 
 तन्त्र अभियान्त्रिकी (Systems engineering)

 सन्दर्भ 

 
श्रेणी:विषयानुसार विज्ञान
बहुमूल्य धातु

thumb|सोने का एक डला
क़ीमती धातु (Precious metal) ऐसी रासयनिक धातु तत्व होती है जो प्रकृति में दुर्लभ हो और आर्थिक रूप से बहुमूल्य हो। रासायनिक दृष्टि से क़ीमती धातु अन्य तत्वों से कम अभिक्रिया (रियैक्शन) करते हैं। अन्य धातुओं की तुलना में यह अक्सर अधिक चमकीले होते हैं और अधिक मुलायम होने के कारण इन्हें खींचना या मनचाहा आकार देना भी आसान होता है। इन्हें इतिहास में मुद्रा के रूप में बहुत प्रयोग किया गया है लेकिन आधुनिक काल में इन्हें आभूषण, निवेश और औद्योगिक प्रयोगों में ज़्यादा लगाया जाता है। क़ीमती धातुओं में सोना, चाँदी, प्लैटिनम और पैलेडियम अधिक विख्यात हैं, हालांकि कई अन्य धातुएँ भी इस गुट में आती हैं।Tolcin A. (2012) U.S. Geological Survey Mineral Commodity Summaries 2012.no this year 2019

 इन्हें भी देखें 
उत्कृष्ट धातु
 हीन धातु
 धातु
 सोना

 सन्दर्भ
संक्रमणोपरांत धातु

thumb|600px|आवर्त सारणी में संक्रमणोपरांत धातु
संक्रमणोपरांत धातु (Post-transition metals) वे धातु तत्व होते हैं जो आवर्त सारणी (पीरियोडिक टेबल) में बाएँ में संक्रमण धातुओं और दाएँ में उपधातुओं के बीच में स्थित होते हैं।

 इन्हें भी देखें 
 संक्रमण धातु
 उपधातु

श्रेणी:संक्रमणोपरांत धातु
श्रेणी:रासायनिक तत्वों के समूह
श्रेणी:धातु तत्व
अल्नैजिक, अलास्का

thumb|right|250px|अलास्का में अल्नैजिक की भौगोलिक स्थिति

अल्नैजिक (अंग्रेज़ी: Aleknagik) संयुक्त राज्य अमेरिका के अलास्का राज्य के डिलिंघम जनगणना क्षेत्र के असंगठिक बरो का एक दूसरे दर्जे का नगर है। 2010 की जनगणना में यहाँ की कुल जनसंख्या 219 थी। अल्नैजिक का कुल क्षेत्रफल 48.6 वर्ग किमी है जिसमें से 29.9 वर्ग किमी भूक्षेत्र और 18.7 वर्ग किमी जलक्षेत्र है। समुद्र-तल से इसकी ऊँचाई 11 मीटर (36 फुट) है। यहाँ के वर्तमान (जुलाई 2015 में) महापौर का नाम जेन गॉट्शैल्क है।

जन्सांख्यिकी
2000 की जनगणना में अल्नैजिक में 221 लोग, 70 कुनबे, और 52 परिवार थे। जनसंख्या घनत्व 7.4/किमी2 था। 3.6/किमी2 घनत्व के साथ कुल 107 निवास-योग्य इकाईयाँ थी। प्रजातीय बनावट इस प्रकार थी: मूल अमेरिकी (81.90%), श्वेत (13.57%), दो या दो से अधिक प्रजाती के (2.27%), अन्य प्रजातियों के (1.36%)। किसी भी प्रजाती के हिस्पैनिक या लैटिनो 1.36% थे।

बाहरी कड़ियाँ
 State of Alaska, Division of Community Advocacy, Community Information Summary 

श्रेणी:अलास्का के नगर
प्रतिलोम समस्या

300px|thumb|right
विज्ञान में ऐसी समस्याओं को प्रतिलोम समस्या (inverse problem) कहते हैं जो कुछ प्रेक्षणों की सहायता से उनको (उन आकड़ों को) उत्पन्न करने वाले कारणों की गणना करतीं हैं। उदाहरण के लिये धरती के गुरुत्वीय क्षेत्र के आंकडों के आधार पर धरती के अन्दर विभिन्न बिन्दुओं पर घनत्व निकालना एक प्रतिलोम समस्या है।

इनकों प्रतिलोम समस्या इसलिये कहते हैं कि यह परिणामों से शुरू होतीं हैं और 'उल्टा' चलकर उपयुक्त कारण की खोज करतीं हैं जिनसे ऐसे परिणाम प्राप्त हो सकते हैं। अतः यह अनुलोम समस्या (forward problem) का उल्टा है जो कारण से शुरू होकर परिणाम की गणना करती है।

प्रतिलोम समस्या की गणना, गणित और विज्ञान की कुछ सर्वाधिक महत्वपूर्ण समस्याओं में होती है। ये इसलिये महत्वपूर्ण हैं क्योंकि वे उन प्राचलों (पैरामीटर) के बारे में बताने का प्रयास करतीं हैं जिनको सीधे मापा नहीं जा सकता। इनका उपयोग प्रकाशिकी, राडार, ध्वनिकी, संचार सिद्धान्त, संकेत प्रसंस्करण, मेडिकल इमेजिंग, कम्प्यूटर दृष्टि, भूभौतिकी, समुद्रविज्ञान, खगोलिकी, सुदूर संवेदन, मशीन लर्निंग, प्राकृतिक भाषा प्रसंस्करण, अविनाशी परीक्षण (nondestructive testing) तथा अन्य अनेकानेक क्षेत्रों में किया जाता है।

 महत्वपूर्ण बातें
 प्रतिलोम समस्याएँ अत्यन्त महत्वपूर्ण हैं। इनका उपयोग विज्ञान के लगभग सभी क्षेत्रों में अनुप्रयुक्त समस्याओं के हल के लिए किया जाता है।
 प्रतिलोम समस्याएँ सर्वव्यापी (ubiquitous) हैं। 
 अधिकांश प्रतिलोम समस्याएँ कु-वर्णित (ill-posed) होतीं हैं और उनके हल अस्थिर (unstable) होते हैं। 
 विशेषज्ञ लोग प्रतिलोम एवं कु-वर्णित समस्याओं के गुणों का अध्ययन करते हैं तथा उनके विनियमितीकरण (regularization) की विधियों का अध्ययन करते हैं।

सन्दर्भ

बाहरी कड़ियाँ
Definitions and examples of inverse and ill-posed problems (S. I. Kabanikhin)
Inverse Problems Network
Inverse Problems page at the University of Alabama
Albert Tarantola's website, including a free PDF version of his Inverse Problem Theory book, and some on-line articles on Inverse Problems
Finnish Centre of Excellence in Inverse Problems Research
OpenNN: Open Neural Networks Library

 Inverse Problems
 Journal of Inverse and Ill-posed Problems 
 Inverse Problems in Science and Engineering
 Inverse Problems and Imaging

श्रेणी:गणित
घुड़सवारी

225px|अंगूठाकार|दाएँ|घुड़सवारी करता एक युवक
घुड़सवारी एक प्रकार की कला है, जिसमें व्यक्ति घोड़े पर बैठ कर सवारी करता है। इसमें उसे दिशा निर्देश देना और बिना गिरे उसकी सवारी करना ही इसमें एक कला का रूप लेता है। पहले जब गाड़ी आदि वाहन नहीं होते थे। तब मनुष्य इसी पर बैठ कर दूर दूर तक सवारी करता था। यह तेजी से भागता है, इस कारण किसी व्यक्ति को किसी स्थान पर जल्दी पहुँचना होता था तो वह इसी की सवारी करता था।https://www.ncbi.nlm.nih.gov/pmc/articles/PMC1725286

इतिहास में उपयोग
कुछ तथ्य और सबूत बताते हैं कि मनुष्य 6,000 वर्ष पूर्व भी घोड़ों का उपयोग करता था।

घोड़ा गाड़ी
225px|अंगूठाकार|दाएँ|घोड़ा गाड़ी चलाता एक युवक

जब मनुष्य चक्कों आदि का विकास करने में सक्षम हो गया, तब वह घोड़ों, बैलों आदि को गाड़ी से जोड़कर अपना एक गाड़ी बना दिया करता था। इसे घोड़ा गाड़ी कहते हैं।
सन्दर्भ

बाहरी कड़ियाँ

श्रेणी:घुड़सवारी
बाहुबली (फ़िल्म श्रृंखला)

बाहुबली दो फ़िल्मों की शृंखला है जिसकी पहली फिल्म बाहुबली: द बिगनिंग जुलाई २०१५ तथा दूसरी फिल्म बाहुबली 2: द कॉन्क्लूज़न २८ अप्रैल २०१७ को सिनेमाघरों में प्रदर्शित हुई। यह फ़िल्म हिन्दी, तेलुगू, तमिल और मलयालम भाषा में बनी है।

बाहुबली २०१५
बाहुबली :द बिगनिंग १० जुलाई २०१५ को सिनेमाघरों में प्रदर्शित हुई थी।
बाहुबली २०१७
बाहुबली 2: द कॉन्क्लूज़न २८ अप्रैल २०१७ को सिनेमाघरों में प्रदर्शित हुई।

कलाकार
फ़िल्म के मुख्य कलाकार निम्नवत हैं :
 प्रभास - बाहुबली / शिवुडु
 राणा दग्गुबाती - भल्लाल देव
 अनुष्का शेट्टी - देवसेना
 तमन्ना भाटिया - अवंतिका
 सत्यराज - कट्टप्पा
 रम्या कृष्णन - शिवगामी
 नास्सर - बिजाला देव
 सुदीप - असलम ख़ान
 अदिवि शेष - भदरुडु
 तनिकेल्ल भरनी
 रोहिणी
 प्रभाकर - कालकेय
 राकेश वररे
 चरणदीप
 मेका रामकृष्णा

सन्दर्भ

बाहरी कड़ियाँ

श्रेणी:तेलुगू फ़िल्में
श्रेणी:2015 की फ़िल्में
श्रेणी:फ़िल्म शृंखला
श्रेणी:तमिल फ़िल्में
श्रेणी:मलयालम फ़िल्में
श्रेणी:हिन्दी फ़िल्में
श्रेणी:एस॰एस॰ राजमौली द्वारा निर्देशित फ़िल्म
मेरे अंगने में

मेरे अंगने में भारतीय हिन्दी धारावाहिक है। इसका प्रसारण स्टार प्लस पर 15 जून 2015 से शुरू हुआ।
यह धारावाहिक दर्शको के बीच काफी लोकप्रिय था शाम वाले स्लॉट में भी इस धारावाहिक ने काफी अच्छी प्रतिक्रियाएं हासिल की। इस धारावाहिक का अंतिम प्रसारण 6 अगस्त 2017 में किया गया। इस धारावाहिक को स्टार के अन्य चैंनल स्टार उत्सव में पुनः प्रसारित किया गया।
 

कहानी
यह कहानी मुग़लसराई, उत्तर प्रदेश की है, जहाँ श्रीवास्तव परिवार रहता है। जिसमें शांति देवी या दादी घर की मुखिया हैं। सभी उनकी बात मानते हैं। लेकिन इस परिवार को तब झटका लगता है, जब इनकी नातिन रिया घर आती है।
और दादी सास और पोत बहु के बीच विचारो की जंग शुरू हो जाती है। दोनों के बीच की लड़ाई हास्य भी उत्पन्न करती है। और इसी तरह इनकी ज़िन्दगी चलती रहती है। कुछ समय बाद रिया गर्भवती हो जाती है इससे सभी परिवार वाले काफी खुश होते है लेकिन बच्चे को जन्म देते समय रिया की मौत हो जाती है। शिवम् रिया की मौत के कारण  अपनी बच्ची से नफरत करने लगता है जिसका सभी परिवार वाले विरोध करते है। इसी समय शांती सदन में चरनी(आरती) नाम की तलाकशुदा लड़की का प्रवेश होता है। आरती सभी को डर से अपने तलाकशुदा होने की बात छुपाती है इस डर से के सभी उसकी सच्चाई जानने के बाद उसे घर से निकाल देंगे। इस तरह कुछ दिन बीत जाते है।  आरती और बच्चे में काफी लगाव हो जाता है। इसि समय अमित भी चरनी को पसंद करने लगता है और अपनी पत्नी रानी से बदला लेने के लिए चरनी से शादी करने का फैसला लेता है। इनकी शादी तय हो जाती है
लेकिन रानी और चरनी दोनों इससे खुश नहीं होते है और शादी रोकने की कोशिश करते है और आखिर में अमित शादी के मंडप से भाग जाता है, इस समय शिवम् चरनी की मांग भर देता है जिससे चरनी की तलाकशुदा होने की बात सबके सामने आ जाती है और सभी उससे नफरत करने लगते है। लेकिन धीरे धीरे चरनी सबका दिल जीत लेती है इसप्रकार 772 कड़ियों के बाद इस कहानी का सुखद अंत हो जाता है।

कलाकार
 ऋचा मुखर्जी - आरती/चरनी (मुख्य कलाकार) (2017)
 करम राजपाल - शिवम श्रीवास्तव (मुख्य कलाकार) (2015-17)
 कृत्तिका देसाई खान - शांति देवी श्रीवास्तव (मुख्य कलाकार)(2015-17)
 वरुण बदोला - राघव श्रीवास्तव (2015-17)
 अनन्या खरे - सरला अगरवाल (2015-17)
 सुचिता त्रिवेदी - कौशल्या श्रीवास्तव (2015-17)
 चारु असोपा  - प्रीति श्रीवास्तव (2015-17)
 नीरज मालवीय - अमित अगरवाल (2015-17)
 पल्लवी गुप्ता - परिणीता अगरवाल (2015-17)
 अदिति दधीच - बंटी (2015-16)
 आशीष रॉय - अशोक अगरवाल (2015-17)
 विजय कलवानी - गुप्ता (2015-17)
 यस्सर नोमनी - मुन्ना भैया (2015)
 एकता कौल - रिया माथुर (पूर्व मुख्य किरदार-मृत) (2015-17)

सन्दर्भ

बाहरी कड़ियाँ
 आधिकारिक जालस्थल
अस्मा महफूज़

अस्मा महफूज़ (अँग्रेजी:Asmaa Mahfouz, अरवी: أسماء محفوظ, जन्म: 01 फरवरी 1985), मिस्र की एक क्रांतिकारी ब्लॉगर, सामाजिक कार्यकर्ता और "अप्रैल 6 यूथ मूवमेंट" के संस्थापकों में से एक है। मज़दूर आन्दोलन से जुड़ी इस महिला ने काहिरा के तहरीर चौक पर मुबारक की दमनकारी सत्ता के ख़िलाफ नारेबाज़ी के साथ जो बग़ावत शुरू की, वह कुछ ही समय में एक जनविद्रोह में तब्दील हो गयी। इस जनविद्रोह के दबाव में मिस्र के तानाशाह हुस्नी मुबारक को इस्तीफा देना पड़ा।मज़दूरों और नौजवानों के विद्रोह से तानाशाह सत्ताएँ ध्वस्त (मजदूर विगुल) 
 
सन्दर्भ

श्रेणी:1985 में जन्मे लोग
श्रेणी:सामाजिक कार्यकर्ता
श्रेणी:मिस्र के लोग
श्रेणी:जीवित व्यक्ति